Depresi

**Depresi** adolah suatu kondisi medis barupo raso sadiah nan badampak negatif tahadok pikiran, tindakan, parasoan, jo kasihatan mental sasaorang. Kondisi depresi adolah rekasi normal, sadangkan tahadok kajadian-kajian hiduik cando kailangan urang tacinto. Depresi iyolah dapek marupoan gujalo dari sabuah panyakik fisik jo efek sampiang dari panggunoan ubek dan parawatan medis tatantu. Dalam kaitannyo jo gangguan-gangguan mental nan lain, depresi dapek juo manjadi gujalo dari gangguan kajiwaan takah gangguan depresi mayor jo distimia.

Sacaro galobal, dipakiroan 264 juta urang takanai depresi. 1% labiah banyak padusi nan kanai daripado laki-laki. Urang nan dalam kondisi depresi umumnyo maraso sadiah, cameh, atau kosong; inyo juo condoang maraso takuruang dalam kondisi nan indak dapek diarok, indak ado patolongan, panuah panolakan, atau parasoan indak baharago. Gujalo-gujalo lain nan dapek bangkik adolah raso basalah, murah tasingguang, atau murah berang. Labiah lanjuik, individu nan sadang depresi dapek juo maraso malu atau kalusuak. 

Salain parubahan suasano hati, individu jo gujalo depresi condoang kailangan minaik untuak malakukan aktivitas-aktivitas nan sabalunnyo inyo anggap manyanangkan; kailangan napasu makan atau sabaliaknyo, makan jo porsi nan balabiah. Pandarito juo maraso sulik untuak bakonsentrasi, maingek detil-detil umum, mambuek kaputusan, ataupun sadang sulit dalam bahubuangan jo urang lain. Pangalaman-pangalaman ko dapek jo mandorong individu untuak mancubo bunuah diri.

Gujalo imsomnia, hipersomnia, litak, kasakitan, gangguan pencernaan, jo stamina nan manurun jo acok disobokan pado individu dalam kondisi depresi.

## Faktor panyabab
Panyabab suatu kondisi depresi maliputi:

* Faktor organobiologis karano indak ado kasaimbangan neurotransmiter di utak tarutamo serotonin
* Faktor psikologis karano takanan baban psikis, dampak pambalajaranparilaku tahadok suatu situasi sosial
* Faktor sosio-lingkuangan misalnyo karano kahilangan pasangan hiduik, kahilangan karajo, paska bancano, dampak situasi kahidupan sahari-hari lainnyo.

Manuruik Diagnostic and Statistical Manual IV-Text Revision (DSM IV-TR) (American Psychiatric Assosiation,2000), sasaorang mandarito gangguan depresi jika:
A. Limo (atau labiah) gujalo di bawah talah ado salamo pariode duo minggu dan parubahan dari keadaan biaso sasaorang; sakurangnyo salah satu gujalo harus (1) emosi depresi atau (2) kahilangan minaik atau kamampuan manikmati sasuatu.

# Kaadaan emosi depresi/tatakan sabagian gadang wakatu dalam sahari, ampia satiok hari, nan ditandoi dek laporan subjektif (misal: raso sadiah atau ampo) atau pantauan urang lain (misal: taliek sarupo nio manangih)
# Kahilangan minat atau raso nikmat tahadok sadalahnyo, atau hampia sadoalah padok dalam sabagian banyak wakatu dalam sahari, hampia satiok hari (ditandoi dek laporan subjektif atau pantauan urang lain)
# Hilangnyo barek badan nan nyato katiko indak mangarajoan diet atau batambahnyo barek badan sacaro nyato (misa: parubahan barek badan labiah dari 5% barek badan sabalunnyo dalam sabulan)
# Insomnia atau hipersomnia hampia satiok hari.
# Kalusuak atau katalambatan psikomotor hampia satiok hari (dapek dicaliak dek urang lain, indak hanyo raso subjektif akan kalusuak atau maraso lambek)
# Raso latiah atau kahilangan kakuatan hampia satiok hari
# Raso indak baharago atau raso basalah nan bakalabiahan atau indak wajar (bisa marupoan delusi), dan mangiro baso sumber dari satiok masalah adolah dirinyo
# Bakurangnyo kamampuan untuak bapikia
## Rujuakan
6. "Mental helt" https://www.who.int/news-room/fact-sheets/detail/depression